অকাদেমির কাজ শুধু অনুষ্ঠান করা নয়, গবেষণা করা। কিন্তু পরিকাঠামোর অভাবে সেই কাজ করতে অসুবিধা হচ্ছে। এই কারণ দেখিয়েই বাংলা আকাদেমির সভাপতির পদ ছাড়তে চাইলেন শাঁওলি মিত্র। পদত্যাগ করতে চেয়ে ইতিমধ্যেই মুখ্যমন্ত্রীর কাছে চিঠি দিয়েছেন তিনি।
 নিজস্ব প্রতিবেদন : অকাদেমির কাজ শুধু অনুষ্ঠান করা নয়, গবেষণা করা। কিন্তু পরিকাঠামোর অভাবে সেই কাজ করতে অসুবিধা হচ্ছে। এই কারণ দেখিয়েই বাংলা আকাদেমির সভাপতির পদ ছাড়তে চাইলেন শাঁওলি মিত্র। পদত্যাগ করতে চেয়ে ইতিমধ্যেই মুখ্যমন্ত্রীর কাছে চিঠি দিয়েছেন তিনি। বাংলা অকাদেমিতে কাজের উপযুক্ত পরিকাঠামো নেই। কাজ করতে গিয়ে বিভিন্ন অসুবিধার সম্মুখীন হতে হচ্ছে। প্রথমে রাজ্যের সংস্কৃতি বিষয়ক দফতরের প্রতিমন্ত্রী ইন্দ্রনীল সেনকে চিঠি লিখে একথা জানান শাঁওলি মিত্র। এরপরই মুখ্যমন্ত্রী মমতা বন্দ্যোপাধ্যায়কে চিঠি লিখে পদ ছাড়ার কথা জানান তিনি। তিন সপ্তাহ আগে তিনি চিঠি দেন মুখ্যমন্ত্রীকে। তবে সরকারে তরফে তাঁর সঙ্গে কোনও যোগাযোগ করা হয়নি বলেই জানিয়েছেন শাঁওলি মিত্র। বিভিন্ন সময়ে বিভিন্ন বিষয়ের উপর বই প্রকাশ করে থাকে বাংলা আকাদেমি। অভিযোগ, বইপ্রকাশ সংক্রান্ত সেইসব ফাইল দিনের পর দিন আটকে থাকছে। ফলে বাংলা আকাদেমির সার্বিক কাজ সঠিক ভাবে করে উঠতে পারছেন না, বলে জানিয়েছেন শাঁওলি মিত্র। তিনি আরও বলেন, ২০১৬ থেকেই অ্যাকাডেমির সঙ্গে তাঁর দূরত্ব বাড়ছিল। কাজ করতে স্বাচ্ছন্দ্য বোধ করছিলেন না তিনি।